《武林山十咏 其五 炼丹井》
宋代·梅询

仙翁道未成，栖神在岩石。酌彼山下泉，穷年炼金液。

洞阴春始绿，苔甃秋涵碧。缅慕不可期，凭栏望凫舄。

作者简介：（964—1041）宋宣州宣城人，字昌言。太宗端拱二年进士。真宗时为三司户部判官，屡上书论西北兵事。坐断田讼失实，降通判杭州。迁两浙转运副使，判三司开拆司。坐议天书，出知濠州。后历知数州，累官翰林侍读学士、给事中、知审官院。以足疾出知许州。